Biełsat TV

Biełsat TV (Angle Belsat TV; Bieloruse Белсат / Bielsat; Ruse ed Ukrainane – Белсат / Belsat) esas precipua televiziono-kanalo di Poloniana televizionala reto Telewizja Polska (TVP), statala terala-, kablala-, satelitala e flu-brodkastala televiziono dedikita por Polona diasporo ed opozantaro en Bielorusia. Ol existas depos 10ma di decembro 2007.

La lingui di la kanalo esas: la Rusa, la Bielorusa, la Polona e la Ukrainana.

La kanalo kreesis por suportar Bielorusa opozantaro (di prezidanto Aliaxandr Lukashenka) en quo grava rolo havas Polona minoritato. La komencala decido pri emisar programi nur en la Bielorusa ed en la Polona esis tre kritikita, nam nuntempe la linguo di Bielorusia es la Rusa. Pos yaro di sua existo la programi di Biełsat TV kritikesis dal opozantaro Bielorusa pro tro propagandala, simplacha e neserioza kontenaji.

Kategorio:Telewizja Polska
Kategorio:Televiziono-kanali en Polonia
Kategorio:Kablala televiziono
Kategorio:Satelitala televiziono
Kategorio:Flu-brodkastala televiziono